தற்போது 38 வருடங்கள் கடந்துவிட்டது. ஊரழிந்தது, தேரழிந்தது ஆனால் அன்று வெளியிட்ட சிறப்புமலர் மட்டும் நகலாக கிடைக்கப்பெற்றேன். எமது கலைமகள் மகா வித்தியாலய பழைய மாணவர் திரு. வே.அம்பிகைபாகன் அவர்கள் மூலம் நகலாக திரு. சண்முகநாதன் கஜேந்திரன் அவர்கள் கிடைக்கப்பெற்று எனக்கு சேரச்செய்தார். அவற்றினை எமதூரின் பொக்கிஷமாகக் கருதி எல்லோரும் பார்த்துப் படிக்கக் கூடியமாதிரி நமது மயிலிட்டி இணையத்தில் ஒரு ஆவணமாகப் பதிவு செய்துள்ளேன். இம் மலரில் மறைந்த சிவத்தமிழ்ச் செல்வி தங்கம்மா அப்பாக்குட்டி அவர்கள் வழங்கிய ஆசியுரை, மறைந்த எதிர்க்கட்சித் தலைவர் திரு. அ.அமிர்தலிங்கம் அவர்களின் வாழ்த்துரை என பலரின் சிறப்பு வாழ்த்துக்கள் உள்கொண்டிருக்கின்றது. புத்தகத்தின் நகலில் சில தெளிவாக இல்லை. இருப்பினும் நிறைய முயற்சி செய்து மீள எழுதியுள்ளேன். சிற்ப வல்லுனர்களுக்கான, அறிஞர் பெரியோர்களுக்கான சொற்கள் என பலவற்றை இதன்மூலம் அறிந்து கொள்ளக்கூடியதாகவும் அனுபவம் கிடைத்தது.